Diari Oficial de la Generalitat Valenciana


Sumari del DOGV 3143, del 16-12-1997 (1997/12690)

ORDRE de 17 d'octubre de 1997, de la Conselleria de Sanitat, per la qual aprova el nou calendari de vacunacions sistemàtiques infantils a la Comunitat Valenciana.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/10/17/(1)/dof/vci/html**

### Dades del document

Número de DOGV
:   3143

Data del DOGV
:   16-12-1997

Secció del DOGV
:   DISPOSICIONS GENERALS

Número del document
:   1997/12736


Data del document
:   17-10-1997

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

ORDRE de 17 d'octubre de 1997, de la Conselleria de Sanitat, per la qual aprova el nou calendari de vacunacions sistemàtiques infantils a la Comunitat Valenciana. [97/X12487]
  
El calendari de vacunacions sistemàtiques infantils regulat per l'Ordre de 30 de novembre de 1993, de la Conselleria de Sanitat, ha anat ampliant-se posteriorment per adequar-se a la situació epidemiològica i aconseguir una protecció més eficaç de la població de la nostra comunitat front a les malalties que es poden prevenir mitjançant la vacunació, a través de les ordres d'11 de maig de 1995 i de 19 de gener de 1996.
  
Atesa la gravetat de les malalties invasives (meningitis, septicèmia, pneumònia, epiglotitis, etc.), produïdes per l'Haemophilus influenzae, especialment en xiquets/tes menors de 5 anys, i tenint en compte la situació epidemiològica de les malalties produïdes per aquest microorganisme en el nostre medi, resulta necessari incorporar la vacunació contra l'Haemophilus influenzae tipus b en el calendari de vacunacions sistemàtiques en disposar d'una vacuna que ha demostrat ser altament eficaç i segura. Aquesta mesura està d'acord també amb les recomanacions dels experts i de les societats científiques, a nivell tant autonòmic com nacional.
  
Aquesta ampliació del calendari vacunal fa convenient modificar les edats d'administració de les vacunes sistemàtiques en els lactants, per facilitar l'acompliment del calendari vacunal i reduir al màxim possible el temps d'exposició dels xiquets/tes a aquestes malalties sense la protecció de la vacunació.
  
Fent ús de les competències que té atribuïdes la Conselleria de Sanitat dins de la Comunitat Valenciana i a proposta de la Direcció General de Salut Pública,
  
ORDENE
  
Article 1
  
S'inclou en el calendari de vacunacions sistemàtiques infantils de la Comunitat Valenciana la vacunació contra l'Haemophilus influenzae tipus b: que s'administrarà als 2, 4 i 6 mesos d'edat la primovacunació, i als 18 mesos d'edat la dosi de reforç.
  
Article 2
  
Es modifica la pauta de la primovacunació contra la diftèria, el tètanus, la tos ferina i la poliomielitis, que es farà als 2, 4 i 6 mesos d'edat. També la pauta de la primovacunació contra l'hepatitis B, que s'administrarà al naixement, als 2 i als 6 mesos d'edat.
  
Article 3
  
El nou calendari de vacunacions sistemàtiques de la Comunitat Valenciana es publica en l'annex.
  
DISPOSICIÓ DEROGATÒRIA
  
Queda derogada tota la normativa d'igual o inferior rang que s'opose a aquesta ordre.
  
DISPOSICIONS FINALS
  
Primera
  
Es faculta la Direcció General de Salut Pública per a l'adopció de les mesures necessàries per al desplegament d'aquesta normativa.
  
Segona
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 17 d'octubre de 1997
  
El conseller de Sanitat,


Còpia Permalink ELI